เรื่องร้องเรียน (แสงสว่าง,ถนน,ร้องเรียน,จราจร,ความปลอดภัย) วันที่ 2023-09-04 09:08:05 — แขวงวัดท่าพระ เขตบางกอกใหญ่ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660034773 

ขอความช่วยเหลือในการตีเส้นจราจรทางม้าลายและติดตั้งสัญญาณเตือนชะลอความเร็ว บริเวณ สถานีรถไฟฟ้าท่าพระ แขวงวัดท่าพระ เขตบางกอกใหญ่ กรุงเทพมหานคร จุดสังเกต บริเวณจุดขึ้นลงของสถานีรถไฟฟ้าท่าพระ ซอยจรัญสนิทวงศ์ เนื่องจากผู้ร้องแจ้งว่าบริเวณดังกล่าวจะมีโครงสร้างของการรถไฟฟ้าขนส่งมวลชนแห่งประเทศไทย (รฟม.) จุดดังกล่าวเป็นทางแยกที่มุ่งหน้าจรัญสนิทวงศ์ โครงสร้างของรถไฟฟ้าบดบังวิสัยทัศน์ ทำให้บริเวณพื้นด้านล่างมีแสงสว่างไม่เพียงพอ ในช่วงเช้ามืดเวลา 05.00 - 06.00 น. ประชาชนจะใช้บริเวณดังกล่าวในการข้ามถนน รวมถึงพระภิกษุสงฆ์จะสัญจรผ่านเพื่อเดินเท้าบิณฑบาต และในจุดดังกล่าวนั้นไม่มีการตีเส้นสัญลักษณ์ทางม้าลาย รวมถึงสัญญาณเตือนชะลอความเร็ว ประกอบกับผู้ร้องแจ้งว่าใต้โครงสร้างรถไฟฟ้าจะมีไฟติดไว้คอยส่องสว่างให้แก่ประชาชน แต่ไฟจะดับลงในช่วงเวลาประมาณ 06.30 - 06.40 น. ถ้าในช่วงฤดูฝนและฤดูหนาวจะมืดมากกว่าปกติ ประชาชนเห็นควรให้ทางหน่วยงานเปิดไฟจนถึงเวลา 07.00 น. เพราะรถที่สัญจรผ่านบริเวณดังกล่าวจะขับขี่ด้วยความเร็ว รถบางคันเร่งความเร็วโดยที่ไม่เห็นคนข้ามถนน ผู้ร้องเกรงว่าอาจก่อให้เกิดอุบัติเหตุถึงขั้นเสียชีวิตได้ ประสบปัญหามาเป็นระยะเวลา 2 ปี จึงประสงค์ให้ทางหน่วยงานที่เกี่ยวข้องดำเนินการตีเส้นทางม้าลายและติดตั้งสัญญาณเตือนชะลอความเร็ว พร้อมทั้งขยายเวลาในการเปิดปิดไฟในจุดบริเวณดังกล่าว เพื่อเพิ่มความปลอดภัยให้แก่ชีวิตและทรัพย์สินของประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata